আজি পুৱাৰে পৰা আৰম্ভ হোৱা শ্ৰীমন্ত শংকৰদেৱ সংঘৰ ৮৯ সংখ্যক অধিৱেশন ভক্তৰ পদধ্বনি আৰু ভক্তিৰসত উদুলি-মুদুলি হৈ পৰিছে।
কাজিৰঙা সমন্বয় ক্ষেত্ৰ নামেৰে নামকৰণ কৰা বোকাখাত মহকুমাৰ কমাৰগাৱঁৰ দিহিঙীয়া মহুৰা পথাৰত উত্তৰ-পূৰ্বাঞ্চলৰ সৰ্ববৃহৎ আধ্যাত্মিক অনুষ্ঠানটোলৈ ৰাজ্যৰ বিভিন্ন স্থানৰ পৰা ভকত-ভকতনী আৰু অনুৰাগীৰ সোঁত বৈছে।
আয়োজকে জানিবলৈ দিয়া মতে, ১৮শ বিঘা মাটিত প্ৰসাৰিত অধিৱেশনথলীত নিৰ্মাণ কৰা হৈছে ৫৪৮খন গ্রন্থ বিপণি আৰু ৩৬০ খন বহিঃবাণিজ্যৰ বিপণি।
আজি পুৱাতেই প্ৰথম দিনৰ কাৰ্য্যসূচী আৰম্ভ হয় পৰিৱেশ নিকাকৰণ, প্ৰাতঃপ্ৰসংগ, বৃক্ষৰোপণ আৰু নাম প্ৰসংগৰে।
আদৰণী সমিতিয়ে জানিবলৈ দিয়া মতে, অধিৱেশনৰ মুঠ বাজেট ২ কোটি ৮০ লাখ টকা। পুঁজিৰ ক্ষেত্ৰত আদৰণী সমিতি প্ৰাৰম্ভিকতে কিছু পৰিমাণে সংকটেত পৰিছিল যদিও শেষত চৰকাৰৰ পৰা সকলো ধৰণৰ সহযোগিতা লাভ কৰা বুলি জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
